Streaming-ul merge bine în pandemie şi pentru muzică, în lipsa concertelor şi a festivalurilor.
În lipsa concertelor şi a festivalurilor, fanii au apelat la serviciile de streaming pentru a-şi asculta artiştii preferaţi. Grupul Universal Music raportează încasări de peste un miliard de dolari în lunile iulie – septembrie doar din streaming. The Weeknd e cel mai ascultat artist pe platformele de streaming în 2020.
Grupul Universal Music a generat peste un miliard de dolari din streaming într-un singur trimestru, în mijlocul pandemiei. Mai exact 1.14 miliarde de dolari în perioada iulie-septembrie, în creştere cu 22.6% faţă de aceeaşi perioadă a anului trecut. E a doua oară în istoria companiei când depăşeste suma de un miliard din streaming într-un singur trimestru. Datele arată că până la finalul anului va face cu peste jumătate de miliard în plus faţă de anul trecut. În primele nouă luni ale anului, platforme de streaming ca Spotify, Apple Music sau Amazon Music au plătit către Universal 3.12 miliarde de dolari. The Weeknd a fost artistul care le-a adus cele mai mari încasări până acum în 2020.